stanford-oval/wikipedia huggingface dataset:
ברנדון נייט
קריירה ב-NBA > דטרויט פיסטונס

נייט נבחר בבחירה השמינית בדראפט 2011 על ידי קבוצת דטרויט פיסטונס. את עונתו הראשונה ב-NBA סיים נייט כקלע השני בטיבו מבין הרוקיז בליגה, עם ממוצע של 12.8 נקודות למשחק (אחרי קיירי אירווינג), ונבחר לחמישיית הרוקיז של העונה. בשתי עונותיו בדטרויט שימש נייט כרכז הפותח של הקבוצה, והעמיד ממוצעים של 13.1 נקודות ו-3.9 אסיסטים למשחק.
קריירה ב-NBA > מילווקי באקס

בפגרת המשחקים שלפני עונת 2013/2014 הועבר נייט בטרייד למילווקי באקס, יחד עם כריס מידלטון וסלאבה קראבצוב, בתמורה לברנדון ג'נינגס. במילווקי שיפר נייט את ממוצעיו לכ-17.9 נקודות ו-5.1 אסיסטים למשחק. ב-23 בדצמבר 2013 מסר נייט שיא קריירה של 14 אסיסטים בהפסד קבוצתו לשארלוט בובקאטס. כשבוע לאחר מכן נייט קלע שיא קריירה של 37 נקודות, בניצחון קבוצתו על לוס אנג'לס לייקרס. בעונת 2014/2015 שותף נייט באתגר הכישורים במסגרת סוף-שבוע האולסטאר, והפסיד בגמר התחרות לפטריק בוורלי.
קריירה ב-NBA > פיניקס סאנס

ב-19 בפברואר 2015, במהלך עונת 2014/15, נשלח נייט לפיניקס סאנס כחלק מטרייד משולש ששלח את מייקל קרטר-ויליאמס מפילדלפיה 76' למילווקי באקס. בהמשך העונה נפצע נייט בקרסולו ונאלץ לעבור ניתוח ארתרוסקופיה שהשבית אותו עד סיום העונה. בפגרת המשחקים שלפני עונת 2015/2016 חתם על הארכת חוזה בפיניקס ל-5 שנים עבור 70 מיליון דולר. ב-17 בנובמבר 2015 השיג נייט את הטריפל דאבל הראשון שלו בקריירה, כשקלע 30 נקודות, הוריד 10 ריבאונדים ומסר 15 אסיסטים בניצחון קבוצתו את לוס אנג'לס לייקרס.
בעונת 2016/2017 שימש נייט לראשונה כשחקן ספסל קבוע, כמחליפם של אריק בלדסו ודווין בוקר בשתי עמדות הגארד. על אף שהיה בריא לחלוטין והציג יכולת טובה, מאמן הסאנס ארל ווטסון החליט שלא לשתף את נייט ב-24 המשחקים האחרונים של אותה עונה, על מנת לפנות דקות משחק לשחקנים הצעירים של הקבוצה.
ביולי 2017 קרע נייט את הרצועה הצולבת הקדמית בברכו השמאלית, ופורסם כי יאלץ להחמיץ את כל עונת 2017/2018.
קריירה ב-NBA > יוסטון רוקטס

ב-31 באוגוסט 2018 נשלח בטרייד ליוסטון רוקטס, יחד עם מרקיז כריס, בתמורה לראיין אנדרסון ודיאנטוני מלטון. ב-12 משחקיו בקבוצה שותף ל-9.8 דקות בממוצע למשחק בלבד, בהן קלע 3.0 נקודות למשחק.
קריירה ב-NBA > קליבלנד קאבלירס

ב-7 בפברואר הועבר לקליבלנד קאבלירס, כחלק מטרייד משולש עם סקרמנטו קינגס.
קריירה ב-NBA > החזרה דטרויט פיסטונס

בפברואר 2020 הועבר יחד עם ג'ון הנסון בטרייד לדטרויט פיסטונס, בתמורה לאנדרה דראמונד.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | קנטקי | 38 | 38 | 35.9 | 0.423 | 0.377 | 0.795 | 4.0 | 4.2 | 0.7 | 0.2 | 17.3 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | דטרויט | 66 | 60 | 32.3 | 0.415 | 0.380 | 0.759 | 3.2 | 3.8 | 0.7 | 0.2 | 12.8 |
| 2012/2013 | דטרויט | 75 | 75 | 31.5 | 0.407 | 0.367 | 0.733 | 3.3 | 4.0 | 0.8 | 0.1 | 13.3 |
| 2013/2014 | מילווקי | 72 | 69 | 33.3 | 0.422 | 0.325 | 0.802 | 3.5 | 4.9 | 1.0 | 0.2 | 17.9 |
| 2014/2015 | מילווקי | 52 | 52 | 32.5 | 0.435 | 0.409 | 0.881 | 4.3 | 5.4 | 1.6 | 0.2 | 17.8 |
| 2014/2015 | פיניקס | 11 | 9 | 31.5 | 0.357 | 0.313 | 0.828 | 2.1 | 4.5 | 0.5 | 0.1 | 13.4 |
| 2015/2016 | פיניקס | 52 | 50 | 36.0 | 0.415 | 0.342 | 0.852 | 3.9 | 5.1 | 1.2 | 0.4 | 19.6 |
| 2016/2017 | פיניקס | 54 | 5 | 21.1 | 0.398 | 0.324 | 0.857 | 2.2 | 2.4 | 0.5 | 0.1 | 11.0 |
| 2017/2018 | פיניקס | 0 | – | – | – | – | – | – | – | – | – | – |
| 2018/2019 | יוסטון | 12 | 0 | 9.8 | 0.234 | 0.156 | 0.818 | 0.8 | 0.8 | 0.2 | 0.0 | 3.0 |
| 2018/2019 | קליבלנד | 27 | 26 | 22.9 | 0.413 | 0.371 | 0.783 | 1.9 | 2.3 | 0.7 | 0.1 | 8.5 |
| 2019/2020 | קליבלנד | 16 | 0 | 15.1 | 0.326 | 0.297 | 0.308 | 1.3 | 1.9 | 0.3 | 0.1 | 4.9 |
| 2019/2020 | דטרויט | 9 | 3 | 24.6 | 0.383 | 0.238 | 0.762 | 2.3 | 4.2 | 0.6 | 0.1 | 11.6 |

| קריירה |  | 446 | 349 | 29.5 | 0.411 | 0.353 | 0.806 | 3.1 | 4.0 | 0.9 | 0.2 | 14.1 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד.
↑  לא שיחק לכל אורך עונת 2017/2018 בשל פציעה.
הערות שוליים

↑  סיכום משחק גמר אליפות התיכונים 2010, באתר rivals.com
↑  נייט חותם באוניברסיטת קנטקי, באתר nydailynews.com
↑  סיכום משחק חצי גמר אליפות המכללות 2011, באתר espn.com
↑  נייט מעמיד עצמו לבחירה בדראפט ה-NBA, באתר espn.com
↑  רשימת הנבחרים בדראפט 2011, באתר nba.com
↑  חמישיות הרוקיז של העונה, באתר basketball-reference.com
↑  סיכום המשחק בין הבאקס לבובקאטס, באתר basketball-reference.com
↑  סיכום המשחק בין הבאקס ללייקרס, באתר basketball-reference.com
↑  אתגר הכישורים 2015, באתר nba.com
↑  נייט נשלח בטרייד לפיניקס סאנס, באתר nba.com
↑  נייט ניתוח ארתרוסקופיה בקרסול, באתר nba.com
↑  נייט חותם על הארכת חוזה בפיניקס, באתר espn.com
↑  Knight's triple-double lifts Suns to 120-101 win over Lakers, באתר nba.com‏, 17 בנובמבר 2015
↑  Report: Phoenix Suns will sit Brandon Knight for rest of season, באתר nba.com‏, 17 במרץ 2017
↑  Brandon Knight Injury Update, באתר הרשמי של פיניקס סאנס, 25 ביולי 2017
↑  מערכת וואלה! ספורט‏, ריאן אנדרסון יעבור מיוסטון לפיניקס, ברנדון נייט יעשה את הדרך ההפוכה, באתר וואלה, 31 באוגוסט 2018
↑  נייט נשלח בטרייד לקליבלנד, באתר הקבוצה, 8 בפברואר 2019
↑  דטרויט מצרפת את הנסון ונייט, באתר הקבוצה, 6 בפברואר 2020
גאגיק, מלך קאחתי

גאגיק (בגאורגית: გაგიკი, גאגיקי) (נפטר ב-1058) היה מלך הממלכה המזרח גאורגית - ממלכת קאחתי-הרתי משנת 1039 ועד למותו בשנת 1058.
גאגיק היה בנו של הבגרט הארמני - שושלת בגרטוני, דוד הראשון, מלך ממלכת לורי ואשתו הגאורגית, אחותו של קוויריקה השלישי הגדול, שאימץ את גאגיק כבנו ויורשו. עם מותו של קוויריקה השלישי, בשנת 1029 סיפח בגרט הרביעי, מלך הממלכה הגאורגית המאוחדת, את ממלכת קאחתי-הרתי (კახეთ-ჰერეთის სამეფო) לממלכתו. אולם בשנת 1039, הצליחו אצילי קאחתי, להחזיר את המונרכיה ולהמליך את גאגיק עליהם.
בעזרת תמרונים במאבק בין בגרט הרביעי לבין האציל הגאורגי רב העוצמה, ליפריט הרביעי, דוכס קלדקארי מבית בר'וואשי, הצליח גאגיק להבטיח את שלמות ממלכתו. הוא עזר לבגרט במשלחת שלו כנגד אמירות טביליסי, אולם כשניסה המלך הגאורגי לתפוס את חזקותיו בהרתי, כרת גאגיק ברית עם ליפריט,  וסייע לו במרידתו כנגד בגרט בשנים 1046-1047, והצליח לשמור, פחות או יותר, על נחלותיו בהרתי.
עם מותו בשנת 1058 ירש אותו בנו אר'סרתן.
גאדו-גאדו

| --- | --- |

גאדו-גאדו בג'קרטה
 
 מאכלים
 סוג:  סלט 
 מטבח:  המטבח האינדונזי 
 מוצא:  אינדונזיה אינדונזיה
 אופן הגשה:  סלט
 מרכיבים עיקריים:  ירק, רוטב בוטנים, ביצים
 
הכנת גאדו-גאדו בכילים מסורתיים.
מרכיבי הגאדו-גאדו מוצגים בחלון ראווה של דוכן ממכר המאכל.
גאדו-גאדו (באינדונזית: Gado gado) הוא סלט ירקות מבושל מהמטבח האינדונזי הכולל רוטב בוטנים.
מרכיבי הסלט משתנים מאזור לאזור, אולם המרכיב המקובל האחיד הוא רוטב הבוטנים. הסלט מכיל לרוב ירקות ירוקים (כרוב, קאנג-קונג, לחמן שונה עלים, נבטי שעועית) וכן תירס מוקפצים יחד. לסלט מוספים חסה ופרוסות מלפפונים טריים וכן טופו וטמפה מטוגנים, ותפוחי אדמה מבושלים. לעיתים מוסיפים לסלט פרוסות ביצים קשות.
רוטב הבוטנים הנילווה למאכל מכיל בוטנים מטוגנים טחונים, סוכר דקלים או סוכר חום, פלפל צ'ילי, מיץ ליים, טראסי (רסק חסילונים), רוטב תמרהינדי ומים.
ברוך יצחק לוין

הרב ברוך יצחק לוין (ז' תמוז תר"ע, יולי 1910 - כ"א באלול תשמ"ט, 21 בספטמבר 1989) היה ראש ישיבת מקור חיים ורב שכונות מקור חיים וקריית שמואל בירושלים.
ביוגרפיה

נולד בליטא לדוב זאב ופיגה לוין. למד בישיבת גרודנה והיה מתלמידיו המקורבים והמובהקים של הרב שמעון שקופ. אחרי שבע שנים בשנת תרצ"ו (1936) עלה לארץ ישראל והמשיך כתלמיד ישיבה בישיבת לומז'ה פתח תקווה, וכאן נעשה לאחד ממקורבי החזון איש. זמן קצר לפני בואו ארצה נפטר רב שכונת מקור חיים, הרב אברהם יצחק טיקוצ'ינסקי, הוא נישא לגולדה בתו והתמנה תחתיו כרב השכונה. במשך תקופה למד בכולל "אוהל תורה" שבראשות הרב שמואל יצחק הילמן. בין עמיתיו לכולל היו הרבנים יוסף שלום אלישיב, שלמה זלמן אוירבך ושמואל הלוי ואזנר.
בשנת ת"ש (1940) הקים בשכונת מקור חיים את ישיבת מקור חיים כישיבה לצעירים מהראשונות בארץ, ועמד בראשה במשך עשרים ושתיים שנה.
עם פרוץ מלחמת העצמאות, בשנת 1948, נאלץ לעזוב את שכונת מקור חיים, שהייתה אזור ספר, ועבר להתגורר בשכונת זיכרון משה במרכז העיר. במשך תקופה התגורר בשכירות בביתו של הרב יצחק זאב סולובייצ'יק, שבעקבות המלחמה עבר להתגורר בתל אביב. באותה תקופה כינס את תלמידי ישיבת מקור חיים בבית כנסת בשכונת זיכרון משה ומסר להם שיעורים. במקביל נסע לשכונת מקור חיים כדי לפקח על ענייני הדת בשכונה. כמו כן כיהן כרב של מחנה צבאי אנגלי בשכונת תלפיות הסמוכה למקור חיים ומסר שיעורים לחברי "ההגנה" במקום. בשנת תש"י מונה על ידי הרב הראשי יצחק אייזיק הלוי הרצוג לפקח על ענייני הדת במחנה העולים ששכן במחנה הצבאי אל עלמיין בסמוך למקור חיים. בתקופת מגוריו בשכונת זיכרון משה הוצעה לו משרת הרבנות בשכונה, אך הוא דחה את ההצעה.
לאחר שוך הקרבות שבה הישיבה לשכונת מקור חיים והרב לוין המשיך לעמוד בראשה. בשנות ה-50 בעצת והכוונת החזון איש והרב מבריסק פתח את שערי הישיבה לקליטתם של העולים החדשים מארצות המזרח. הוא צירף לצוות הר"מים גדולי תורה ידועים ובהם הרב עובדיה יוסף והרב שלום מרדכי הכהן שבדרון.
בי"ט באדר א' תשי"ט התמנה לרבה של שכונת קריית שמואל בירושלים, ובשנת תשכ"ב (1962) עבר להתגורר בה. באותה שנה החליט לסגור את ישיבת מקור חיים ובמקומה ייסד כולל אברכים. בראשית שנות תש"ל יסד את בית דין לממונות הראשון. יזם ופעל להכתרת הרב בצלאל ז'ולטי כרבה של ירושלים כרבם של החוגים החרדיים בשנת תשל"ב, לפני הבחירות שהתקיימו לבסוף בשנת תשל"ח.
בחודשים האחרונים לחייו חלה בסרטן. נפטר בכ"א באלול תשמ"ט.
משפחתו

הרב לוין נישא בי"א באב תרצ"ז לגולדה (ילידת 1909), בתו של הרב אברהם יצחק טיקוצ'ינסקי. בנותיהם הן לאה (נולדה בתרצ"ח), ציפורה (נולדה בתש"א) ואסתר (נולדה בתש"ד). בנם הוא הרב אברהם דב לוין (נולד בתש"ח), אב בית דין לדיני ממונות בירושלים. חתניו: הרב אריה לוי מראשי ישיבת הנגב, הרב יהושע מאיר רוזנטל רב שכונת שערי חסד, והרב חיים מאיר שטיינברג ראש כולל אור הנר ומחבר ספרי "משנת חיים".
ספריו

דברי לוי באורים ברמב"ם ובראב"ד הלכות כלים, ירושלים תש"ח.
דברי לוי, באורים ברמב"ם ובראב"ד הלכות מקוואות, ירושלים, תשס"ג
דברי לוי, באורים ברמב"ם ובראב"ד הלכות סנהדרין, ירושלים, תשס"ד
לקריאה נוספת

י' סג"ל, עולמם של גדולים, בני ברק, תשנ"ט, (כולל קורות חייו של רבי ברוך יצחק לוין)
ספר היובל לישיבת מקור חיים
הערות שוליים

↑  ראו: ישיבות ומוסדות תורה, באתר ארכיון המדינה, עמ' 291
↑  הרב ב. לוין - רבה של ק. שמואל בירושלים, הצופה, 19 במרץ 1959, עמ' 4
| --- | --- |
בקרת זהויות :  NLI: 987008316188705171  ISNI: 0000 0000 5096 1433  LCCN: nr91012038  VIAF: 24454229   WorldCat (עם VIAF): 24454229
ג'נט מקדונלד אייטקן

| --- | --- |

קבוצת האמנים "בני האלמוות", גלאזגו, 1894
 לידה:  1873 גלאזגו, הממלכה המאוחדת של בריטניה הגדולה ואירלנד 
 פטירה:  1941 (בגיל 68 בערך) טרון, הממלכה המאוחדת 
 מקום לימודים:  בית הספר לאמנות של גלאזגו 
 
ג'נט מקדונלד אייטקן (באנגלית: Janet Macdonald Aitken;‏ 1873–1941) הייתה ציירת דיוקנאות ונוף סקוטית. היא תוארה על ידי ג'וד בורקהאוזר כ"אחת הנשים המובילות באסכולת גלאזגו."
ביוגרפיה

אייטקן נולדה בגלאזגו שם אביה, רוברט תומסון אייטקן, היה מדפיס מסחרי וליטוגרף ידוע. בין 1887 ל-1902 למדה בבית הספר לאמנות של גלאזגו לפני שהמשיכה את לימודיה בפריז באקדמיה קולרוסי. כשחזרה לגלאזגו, לאחר זמן מה בספרד, היא הפכה לחלק ממעגל האמנים המזוהים עם צ'ארלס רני מקינטוש וחברה בקבוצת האמנים הבלתי פורמלית הידועה בשם "בני האלמוות", שכללה גם את אנייס רייבורן, מרגרט מקדונלד מקינטוש, ג'סי. ניוברי, רובי פיקרינג, קתרין קמרון, ג'סי קפי ופרנסס מקנייר. אייטקן הפכה גם לחברה מובילה באגודת אמניות של גלאזגו וזכתה בפרס לאודר של החברה גם ב-1928 וגם ב-1937. אייטקן הייתה גם עובדת מתכת וחברה באגודת המלאכה הסקוטית .
אייטקן ציירה לעיתים קרובות סצנות אורבניות ונופים של מבנים ישנים, תוך עבודה בשמנים ובצבעי מים. כמה מהסקיצות שלה בשחור-לבן של סצנות רחוב בגלאזגו שוחזרו כגלויות. היא הייתה מציגה קבועה ופוריה באקדמיה הסקוטית המלכותית, במכון לאמנויות יפות של גלאזגו ובתחילת שנות ה-30 של המאה ה-20, בחברת אברדין לאמנויות, שם היא הציגה בעיקר דיוקנאות. ב-1930 אירחה הגלריה לאמנויות היפות תערוכה של כ-40 נופיה.
תערוכה לזכרה, ולקייט ווילי ואלמה סטורי, נערכה על ידי אגודת אמני גלאזגו ב-1942.
הערות שוליים

↑  Jude Burkhauser (1990). Glasgow Girls: Women in Art and Design 1880-1920. Canongate.
↑  Grant M. Waters (1975). Dictionary of British Artists Working 1900-1950. Eastbourne Fine Art.
↑  Paul Harris & Julian Halsby (1990). The Dictionary of Scottish Painters 1600 to the Present. Canongate
↑  "Aitken, Janet Macdonald (1873-1941)". www.gsaarchives.net.
↑  GSA The Magazine". GSA The Magazine.
↑  Peter J.M. McEwan (1994). The Dictionary of Scottish Art and Architecture. Antique Collectors' Club
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'נט מקדונלד אייטקן".
ג'יין אמט דה גלאן

| --- | --- |
ג'ון סינגר סרגנט, דיוקן של ג'יין אמט בקורפו
ג'ון סינגר סרגנט, דיוקן של ג'יין אמט בקורפו
 לידה:  1873 ניו רושל, ארצות הברית 
 פטירה:  20 בפברואר 1961 (בגיל 88 בערך) ניו יורק, ארצות הברית 
 תחום יצירה:  ציור 
 בן או בת זוג:  Wilfrid de Glehn 
 emmetart.com
 
ג'יין ארין אמט דה גלאן (באנגלית: Jane Emmet de Glehn;‏ 1873–1961) הייתה ציירת פורטרטים אמריקאית.
ראשית חייה

ילידת ניו רושל, ניו יורק, הייתה הבת הצעירה בין עשרה אחים. דודה של סבתא רבתא רוברט אמט היה לאומן אירי שנתלה בשנת 1803 בגין בגידה בבריטים, בגלל תפקידו במרד האירי. סבא רבא של ג'יין אמט, תומאס אדיס אמט, אחיו הגדול של רוברט, היגר לארצות הברית לאחר הוצאתו להורג של רוברט. תומאס אדיס אמט הפך לימים ליועץ המשפטי של מדינת ניו יורק. בתו אליזבת אמט (1794), דודתה של ג'יין, הייתה ציירת דיוקנאות שלמדה אצל מעצב סירות קיטור ואמן פורטרטים בשם תומאס פולטון.
שתי אחיותיה הגדולות רוזינה אמט שרווד (1854–1948) ולידיה פילד אמט (1866–1952) הפכו גם הן לאמניות מצליחות, כמו גם בת דודתה אלן אמט ראנד (1876–1941). גם אחיה האחרים הגיעו לקריירה עשירה.
ראשית הקריירה

הקריירה של ג'יין אמט החלה בזמן שלמדה בליגה לסטודנטים לאמנות בניו יורק. לאחר מכן היא נסעה לאירופה כדי לראות את עבודתם של הציירים הגדולים ולהמשיך בלימודים. היא למדה אצל פרדריק ויליאם מקונוני בפריז.
ראשית הקריירה > וילפריד דה גלאן וג'ון סינגר סרג'נט

לאחר שחזרה לאמריקה, היא פגשה והתחתנה עם הצייר האימפרסיוניסטי הבריטי, וילפריד דה גלאן (1870–1951) בשנת 1904 בניו רושל, ניו יורק. בעקבות נישואיהם, הזוג היה בירח דבש בקורנוול, אנגליה, נסעו לפריז וונציה, וקבעו את בית הקבע בצ'לסי, לונדון.
באנגליה המשיכה ג'יין לצייר, והציגה את עבודותיה במועדון האמנות החדש, באקדמיה המלכותית. היא עבדה בעיקר במדיומים של גיר ופחם.
,
הזוג הצעיר הפך לבני לוויה קבועים של הצייר האמריקני ג'ון סינגר סרג'נט, שג'יין אמט דה גלאן פגשה בהופעת הרקדנית קרמנסיטה בשנת 1890, ובין 1905 ל־1914 השלישייה תיעדה את עצמה בציורים במהלך נסיעות משותפות ברחבי אירופה.
כשפרצה מלחמת העולם הראשונה הצטרפו ג'יין וגם וילפריד לצוות בית חולים בריטי לחיילים צרפתים, בצרפת בינואר 1915. עם שובם לאנגליה בשנה שלאחר מכן, ויפריד הוזמן לגיוס ונשלח לחזית לאיטליה בשנת 1917. לאחר המלחמה הם חזרו לאנגליה, וילפריד ערך תערוכת יחיד בגלריית לסטר ותערוכת יחיד נוספת בניו יורק בשנת 1920. במשך העשור הבא השניים בילו בקיץ בקורנוול ובחורפים בצרפת.
ראשית הקריירה > חיים מאוחרים

שלא כמו אחיותיה, או בת דודתה אלן אמט ראנד, או בעלה, ג'יין אמט דה גלאן לא הייתה אמנית פורייה. אחרי 1913 היא בדרך כלל הציגה את עבודותיה לצד אלה של בעלה. בשנות השלושים והארבעים של המאה העשרים, ג'יין החזיקה באולפן בניו יורק. בשנת 1940 היא חלקה תערוכה עם אחותה לידיה פילד אמט. כמו אחיותיה ובת דודתה, היא העדיפה בעיקר לעבוד על פורטרטים.
לאחר מות בעלה בשנת 1951, ג'יין אמט דה גלאן בילתה חלק ניכר מזמנה בציור רישומים של משפחתה המורחבת ובני המעגל החברתי שלה.
לא היו לה ילדים והיא נפטרה ב-20 בפברואר שנת 1961.
מורשת

בסוף אפריל 2007 ערכו גלריית ארדן במנהטן תערוכה משפחתית של חמישה דורות של ציורי הנשים של משפחת אמט. 130 ציורים של 14 אמנים החל בתשעה דיוקנאות של דודה-רבא של ג'יין אמט דהגלאן - אליזבת אמט והסתיימו בתשעה פסלים של סבתא רבתא ג'וליה טאונסנד, בת 22, ושתיים מאת ביולה אמט, בגיל 18.
הערות שוליים

↑  Emmet Family Art, www.emmetart.com
↑  Wilfrid Gabriel De Glehn, R.A. (1870-1951) , Boats in a harbour, St Tropez, www.christies.com (באנגלית)
↑  John Singer Sargent's La Carmencita, www.jssgallery.org
↑  The Fountain, Villa Torlonia, Frascati, Italy, jssgallery.org (ארכיון)
↑  Time Magazine. Friday, May 04, 2007
| --- | --- |
בקרת זהויות :  GND: 1152974459  LCCN: nb2008021627  SNAC: w6mt3db8  ULAN: 500010215  VIAF: 95743365   WorldCat (עם VIAF): 95743365 
ג'ון סינגר סרגנט, דיוקן של ג'יין אמט
ג'ורג' אלקוט

| --- | --- |
אין תמונה חופשית
 מידע אישי
 לידה:  1864 סטוקטון-און-טיס, הממלכה המאוחדת 
 פטירה:  1912 (בגיל 48 בערך) סטוקטון-און-טיס, הממלכה המאוחדת 
 
ג'ורג' אלקוט (באנגלית: George Elcoat;‏ 1863 - 3 ביוני 1929[דרושה הבהרה]) היה מאמן כדורגל אנגלי.
ביוגרפיה

אלקוט נולד בסטוקטון-און-טיס, אך מאוחר יותר עבר להתגורר בחלק הדרומי של אנגליה והתמנה לתפקיד המאמן של וולוויץ' ארסנל באפריל 1898, בעקבות התפטרותו של תומאס מיצ'ל חודש אחד קודם לכן. אלקוט שימש בתפקידו במשך עשרה חודשים בלבד. בתקופתו הוא החתים בארסנל שחקנים רבים, כאשר שמונה מתוכם (כגון ג'ון דיק) היו סקוטים. הוא אימן את ארסנל בסיום עונת 1897/1898 שבה סיים המועדון במקום החמישי בליגה השנייה. בעונה הבאה ספג המועדון תבוסה של 0 - 6 מול דרבי קאונטי מהליגה הראשונה במסגרת גביע ה-FA. לתבוסה זו היה חלק משמעותי בהתפטרותו של אלקוט בפברואר 1899.
ג'נט פילדינג

| --- | --- |

פילדינג, 2018
 לידה:  9 בספטמבר 1953 (בת 71) בריזביין, קווינסלנד, אוסטרליה
 שם לידה:  ג'נט קלייר מהוני
 מדינה:  אוסטרליה 
 תקופת הפעילות:  1977–1991  2006
 מקום לימודים:  אוניברסיטת קווינסלנד 
 בן או בת זוג:  Nicholas Davies (1982–1991) 
 פרופיל ב-IMDb
 
ג'נט פילדינג (באנגלית: Janet Fielding; נולדה בשם Janet Claire Mahoney, נולדה ב-9 בספטמבר 1953) היא שחקנית אוסטרלית. היא ידועה מתפקידה כטיגן ג'ובאנקה בסדרת המדע הבדיוני "דוקטור הו".
ביוגרפיה

פילדינג נולדה בבריזביין. אחרי ששהתה זמן מה באמריקה, היא למדה באוניברסיטת קווינסלנד והוציאה תואר באנגלית. היא תכננה במקור להיות עיתונאית וכתבת, אך החליטה לעבור לבריטניה ולהפוך לשחקנית.
הופעתה הראשונה בטלוויזיה הבריטית הייתה בפרק של התוכנית "Hammer House of Horror" בשנת 1980. באותה שנה היא הוכרזה בתקשורת כמי שתגלם את המלווה הבאה של הדוקטור בתוכנית "דוקטור הו".
בין השנים 1981 עד 1984, פילדינג גילמה את טיגן ג'ובאנקה, דיילת אוסטרלית ומלווה לדוקטור הרביעי (טום בייקר) והדוקטור החמישי (פיטר דייוויסון). בשנת 1985 גילמה את טיגן במערכון לצד הדוקטור השישי (קולין בייקר). היא הקריאה שורות בתור המלווה מל (בוני לנגפורד) באודישן של סילבסטר מקוי לתפקיד הדוקטור השביעי.
בשנת 1991 עזבה את תחום המשחק והחלה לעבוד בארגון הבין-לאומי לנשים בטלוויזיה ובקולנוע. בזמן הזה היא גם הפכה לסוכנת שחקנים וייצגה את פול מקגאן כשהתקבל לתפקיד הדוקטור השמיני.
מאז שעזבה את התפקיד, פילדינג לא הראתה נכונות לחזור ולגלם את טיגן אך היא חזרה למשחק ולתפקיד בשנת 2006, כשגילמה את הדיילת האוסטרלית במגוון תסכיתי אודיו בהפקת "ביג פיניש" שמבוססים על הסדרה ועל דמותה.
שבה לגלם את טיגן ב"דוקטור הו" בספיישל "הכוח של הדוקטור", ששודר באוקטובר 2022.
הערות שוליים

↑  "Company Director Selection Results". Jordan Watch. אורכב מ-המקור ב-25 באפריל 2012. נבדק ב-14 במרץ 2014. {{cite web}}:  (עזרה)
↑  State Library of Queensland, www.slq.qld.gov.au (באנגלית)
↑  Mento, Charles. "A Fix with Sontarans". Doctor Who Reference Guide. נבדק ב-2007-02-28.
↑  "Exclusive First Look: Mel Leaving Scene - Doctor Who: Dragonfire - BBC". YouTube. 2008-07-04. נבדק ב-2014-03-04.
↑  "Janet Fielding - Biography (IMDb)". Janet Fielding Biography. נבדק ב-2011-11-27.
| --- | --- |
בקרת זהויות :  ISNI: 0000 0001 3353 5587  LCCN: no96062171  MusicBrainz: 0acf3254-742e-4d77-a7e6-f08e61946e27  VIAF: 26662391   WorldCat (עם VIAF): 26662391 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ג'ף קונאוויי

| --- | --- |

ג'ף קונאוויי, 1998
 לידה:  5 באוקטובר 1950 מנהטן, ניו יורק, ארצות הברית
 פטירה:  27 במאי 2011 (בגיל 60) אנסינו, קליפורניה
 שם לידה:  Jeffrey Charles William Michael Conaway 
 מדינה:  ארצות הברית 
 תקופת הפעילות:  מ-1971 
 פרופיל ב-IMDb
 
ג'פרי צ'ארלס ויליאם מייקל קונאוויי (באנגלית: Jeffrey Charles William Michael Conaway‏; 5 באוקטובר 1950 - 27 במאי 2011) היה שחקן וזמר אמריקני, שנודע בזכות גילום דמותו של קניקי בסרט המוזיקלי "גריז" ושני תפקידים טלוויזיוניים - השחקן המתחיל בובי ווילר בסדרה "מונית" וקצין האבטחה זאק אלן בסדרת המדע בדיוני "בבילון 5".
קונאוויי השתתף גם בסרטים "הנשר נחת" (1976), "חברי הדרקון אליוט" (1977), "מעולם לא הבטחתי לך גן של ורדים" (1977) ו"איש על הירח" (1999). תפקידים טלוויזיוניים כוללים הופעות אורח בסדרות "ימים מאושרים", "המופע של מרי טיילר מור", "קוג'אק", "ספינת האהבה", "מי הבוס?" ו"היפים והאמיצים".
בריאן מקברייד

בריאן מקברייד (באנגלית: Brian McBride; נולד ב-19 ביוני 1972) הוא כדורגלן עבר אמריקאי.
קריירה

מקברייד נולד באילינוי. החל את הקריירה שלו בקבוצת אוניברסיטת סנט לואיס, ומשם עבר למילווקי ראמפייג' ב-1993. ב-1996 חנך את העונה הראשונה של ה-MLS, כשנבחר במקום הראשון בדראפט ה-MLS. מקברייד שיחק שמונה שנים בקולומבוס קרו, שבמהלכן כבש 62 שערים ובישל 45 בישולים ב-161 משחקי ליגה. באותן שנים נחשב מקברייד לשחקן האהוד ביותר בקבוצה.
מקברייד שיחק בוולפסבורג, בפרסטון נורת' אנד, באברטון ובפולהאם האנגלית שאליה הגיע ב-19 בינואר 2004. ב-2008 חזר לארצות הברית, אל קבוצת שיקגו פייר.
מקברייד פרש ממשחק פעיל בסוף עונת 2010, אך חזר לשחק בשנת 2012 כשחתם במועדון החובבים האנגלי, אף. סי. ומבלי.
מקברייד שיחק בנבחרת ארצות הברית משנת 1993 עד 2006. הוא כבש 30 שערים ב-96 הופעות בנבחרת. עם הנבחרת שיחק במונדיאל 1998, במונדיאל 2002 ובמונדיאל 2006 וכמו כן השתתף עם הנבחרת האולימפית באולימפיאדת בייג'ינג 2008. במונדיאל 2006 (בו זכתה איטליה), במהלך משחק נגד נבחרת איטליה, ספג מרפק בפניו מדניאלה דה רוסי האיטלקי. מקברייד נזקק לשלושה תפרים, ודה רוסי, שהתנצל בפני מקברייד לאחר המשחק, הורחק ל-4 משחקים ונקנס בסכום של 10,000 פרנקים שווייצריים.
הערות שוליים

↑  nrg מעריב, קלאודיו קאניג'ה חוזר למגרשים, באתר nrg‏, 24 ביוני 2012
| נבחרת ארצות הברית – מונדיאל 1998 |
| --- | --- | --- |
|  1 פרידל •  2 היידוק •  3 פופ •  4 ברנס •  5 דולי •  6 רג'יס •  7 וגרל •  8 סטיוארט •  9 מור •  10 רמוס •   11 וינלדה •  12 אגוס • 13 ג'ונס •  14 פרקי • 15 דירינג • 16 סומר • 17 בלבואה • 18 קלר • 19 מייזונייב • 20 מקברייד • 21 ריינה • 22 לאלאס • מאמן: סמפסון |  1 פרידל •  2 היידוק •  3 פופ •  4 ברנס •  5 דולי •  6 רג'יס •  7 וגרל •  8 סטיוארט •  9 מור •  10 רמוס •   11 וינלדה •  12 אגוס • 13 ג'ונס •  14 פרקי • 15 דירינג • 16 סומר • 17 בלבואה • 18 קלר • 19 מייזונייב • 20 מקברייד • 21 ריינה • 22 לאלאס • מאמן: סמפסון | ארצות הברית |
| נבחרת ארצות הברית – מונדיאל 2002 |
| --- | --- | --- |
|  1 פרידל •  2 היידוק •  3 ברהלטר •  4 מסטרואני •  5 אובריין •  6 רג'יס •  7 לואיס •  8 סטיוארט •  9 מור •  10 ריינה •   11 מת'יס •  12 אגוס • 13 ג'ונס •  14 צ'רונדולו • 15 וולף • 16 למוסה • 17 ביסלי • 18 קלר • 19 מאולה • 20 מקברייד • 21 דונובן • 22 סאנה • 23 פופ • מאמן: ארנה |  1 פרידל •  2 היידוק •  3 ברהלטר •  4 מסטרואני •  5 אובריין •  6 רג'יס •  7 לואיס •  8 סטיוארט •  9 מור •  10 ריינה •   11 מת'יס •  12 אגוס • 13 ג'ונס •  14 צ'רונדולו • 15 וולף • 16 למוסה • 17 ביסלי • 18 קלר • 19 מאולה • 20 מקברייד • 21 דונובן • 22 סאנה • 23 פופ • מאמן: ארנה | ארצות הברית |
| נבחרת ארצות הברית – מונדיאל 2006 |
| --- | --- | --- |
|  1 הווארד •  2 אברייט •  3 בוקאנגרה •  4 מסטרואני •  5 אובריין •  6 צ'רונדולו •  7 לואיס •  8 דמפסי •  9 ג'ונסון •  10 ריינה •   11 בריאן צ'ינג •  12 ברהלטר • 13 קונראד •  14 אולסן • 15 קונבי • 16 וולף • 17 ביסלי • 18 קלר • 19 האנמן • 20 מקברייד • 21 דונובן • 22 אוניאו • 23 פופ • מאמן: ארנה |  1 הווארד •  2 אברייט •  3 בוקאנגרה •  4 מסטרואני •  5 אובריין •  6 צ'רונדולו •  7 לואיס •  8 דמפסי •  9 ג'ונסון •  10 ריינה •   11 בריאן צ'ינג •  12 ברהלטר • 13 קונראד •  14 אולסן • 15 קונבי • 16 וולף • 17 ביסלי • 18 קלר • 19 האנמן • 20 מקברייד • 21 דונובן • 22 אוניאו • 23 פופ • מאמן: ארנה | ארצות הברית |
| --- | --- |
בקרת זהויות :  LCCN: n2005035276  VIAF: 56018036   WorldCat (עם VIAF): 56018036 
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.